রেকর্ড গড়েই হোয়াইটওয়াশ এড়াতে হবে টাইগারদের
প্রথম দুই ম্যাচে হেরে হোয়াইটওয়াশের লজ্জার মুখে পড়েছে বাংলাদেশ দল। সিরিজের তৃতীয় ও শেষ ওয়ানডেতে ৩৩০ রানের পাহাড় গড়েছে স্বাগতিক নিউজিল্যান্ড। মগজধোলাই থেকে রক্ষা পেতে হলে রেকর্ড গড়তে হবে টাইগারদের। তার কারণ এর আগে সর্বোচ্চ (স্কটল্যান্ডের বিপক্ষে) ৩১৮ রান চেজ করে জয়ের রেকর্ড আছে বাংলাদেশের।  







বুধবার নিউজিল্যান্ডের ডানেডিনে তৃতীয় ম্যাচে টস হেরে প্রথমে ব্যাটিংয়ে নেমে ৬ উইকেট হারিয়ে ৩৩০ রানের চ্যালেঞ্জিং স্কোর গড়ে নিউজিল্যান্ড। দলের হয়ে সর্বোচ্চ ৬৯, ৬৪ ও ৫৯ রান করেন রস টেইলর, নিকোলাস ও টম লাথাম। 




কলিন মানরোকে এলবিডব্লিউর ফাঁদে ফেলার মধ্য দিয়ে নিউজিল্যান্ডের উদ্বোধনী জুটি ভাঙলেন মাশরাফি। কেন উইলিয়ামসনের পরিবর্তে দলে সুযোগ পেয়ে মাত্র ৮ রানে আউট হন মানরো। তার বিদায়ের মধ্য দিয়ে ২১ রানে ভাঙে জুটি। এর আগে প্রথম দুই ওয়ানডেতে ১০৩ ও ৪৫ রানের উদ্বোধনী জুটি গড়েছিল নিউজিল্যান্ড।
সাইফউদ্দিনের বলে বাউন্ডারি হাঁকাতে বলে সজোরে আঘাত করেন মার্টিন গাপটিল। লংঅনে দাঁড়িয়ে থাকা তামিম ইকবাল বলটি তালুবন্দী করে নিজের শরীরের ব্যালেন্স রাখতে পারেননি। বলটি হাওয়ায় ভাসিয়ে সীমানা দড়ির ওপারে চলে যান। সেখান থেকে ফিরে ফের তালুবন্দী করেন তামিম। তার এমন অসাধারণ ক্যাচে পরিণত হয়ে অবশেষে মাঠ ছাড়েন ফর্মের তুঙ্গে থাকা গাপটিল।
প্রথম দুই ওয়ানডেতে ব্যাক টু ব্যাক সেঞ্চুরি (১১৭* ও ১১৮) করা নিউজিল্যান্ডের এই ওপেনার বুধবার ফেরেন ৪০ বলে ২৯ রান করে। তার বিদায়ের মধ্য দিয়ে ৫৯ রানে ২ উইকেট হারায় নিউজিল্যান্ড।
৫৯ রানে ২ ওপেনারের বিদায়ের পর তৃতীয় উইকট জুটিতে রস টেইলের সঙ্গে ৯২ রান যোগ করেন নিকোলাস। দুর্দান্ত খেলতে থাকা নিকোলাসকে ক্যাচ তুলতে বাধ্য করেন মেহেদী হাসান মিরাজ। এই অফ স্পিনারের বলে তামিম ইকবালের হাতে ক্যাচ তুলে দেয়ার আগে ৭৪ বলে সাতটি চারের সাহায্যে ৬৪ রান করেন নিকোলাস। এর আগে সিরিজের প্রথম ওয়ানডেতে ৫৩ রান করেন নিউজিল্যান্ডের এই টপঅর্ডার ব্যাটসম্যান।
৬০ বলে ফিফটি তুলে নেয়ার পর সেঞ্চুরির পথেই ছিলেন রস টেইলর। দলীয় ২০৬ রানে রুবেল হোসেনের বলে ডিপ স্কয়ার লেগে ক্যাচ তুলে দেন তিনি। মাহমুদউল্লাহ রিয়াদের ক্যাচে পরিণত হয়ে সাজঘরে ফেরার আগে ৮২ বলে সাতটি বাউন্ডারির সাহায্যে ৬৯ রান করেন টেইলর।
শুরুটা ভালো হলে পরের ব্যাটসম্যানদের জন্য রান করা সহজ হয়। সেটা বাস্তবে প্রমাণ করলেন টম লাথাম ও জেমস নিশাম। ৩৮.২ ওভারে দলীয় ২০৬ রানে রস টেইলের বিদায়ের পর ব্যাটিং তাণ্ডব চালান লাথাম ও নিশাম।
একের পর এক বাউন্ডারি হাঁকিয়ে যাওয়া নিশামের স্টাম্প উপড়ে ফেলেন কাটার মাস্টার মোস্তফিজুর রহমান। রুবেল হোসেনকে পরপর দুটি ছক্কা হাঁকিয়ে ৪৩ বলে ফিফটি তুলে নেয়া টম লাথামকে, সৌম্য সরকারের ক্যাচে পরিণত করেন মোস্তাফিজ।
সাজঘরে ফেরার আগে ২৪ বলে ৩৭ রান করেন নিশাম। ৫১ বলে তিনটি ছক্কা ও দুটি চারের সাহায্যে ৫৯ রান করে ফেরেন লাথাম। শেষ দিকে ডি গ্রান্ডহোমের ১৫ বলের অপরাজিত ৩৭ রানে ভর করে ৬ উইকেটে ৩৩০ রানের চ্যালেঞ্জিং স্কোর গড়ে নিউজিল্যান্ড।
বাংলাদেশ ক্রিকেট দল: তামিম ইকবাল, লিটন কুমার দাস, সৌম্য সরকার, মুশফিকুর রহিম, মাহমুদউল্লাহ রিয়াদ, সাব্বির রহমান রুম্মন, মেহেদী হাসান মিরাজ, সাইফউদ্দিন, মাশরাফি বিন মুর্তজা, মোস্তাফিজুর রহমান ও রুবেল হোসেন।
 
নিউজিল্যান্ড ক্রিকেট দল: মার্টিন গাপটিল, কলিন মানরো, হেনরি নিকোলাস, রস টেইলর, টম লাথাম, জেমস নিশাম, ডি গ্রান্ডহোম, মিসেল সেন্টনার, টিম সাউদি, লকি ফাগুর্নসন ও ট্রেন্ট বোল্ট।

প্রথম দুই ম্যাচে হেরে হোয়াইটওয়াশের লজ্জার মুখে পড়েছে বাংলাদেশ দল। সিরিজের তৃতীয় ও শেষ ওয়ানডেতে ৩৩০ রানের পাহাড় গড়েছে স্বাগতিক নিউজিল্যান্ড। মগজধোলাই থেকে রক্ষা পেতে হলে রেকর্ড গড়তে হবে টাইগারদের। তার কারণ এর আগে সর্বোচ্চ (স্কটল্যান্ডের বিপক্ষে) ৩১৮ রান চেজ করে জয়ের রেকর্ড আছে বাংলাদেশের।